**СРЕЩА НА ВЪРХА НА МИНИСТРИТЕ ПО ПЪТНА ИНФРАСТРУКТУРА 2015**

**ОБЩА (СПОДЕЛЕНА) ВИЗИЯ**



**Обновени пътища/ Свързани икономики/ По-добър живот**

**Визия:** Към по-силно европейско партньорство за подобряване на регионалната интеграция посредством ефективна транспортна свързаност в Югоизточна Европа.

**Съвместни цели:** Да се улесни споделянето на опит и знания с цел получаване на информация за нови възможности и партньорства за регионално развитие. Да се работи колективно за:

1. Подобряване на ефективността и устойчивостта на сектор пътен транспорт, за да се постигне свързване на хората с пазарите и услугите, както и по-осезаемо въздействие върху развитието.
2. Укрепване на тясното сътрудничество в района на Югоизточна Европа, разбиран в по-широки смисъл, за постигане на целите за устойчиво развитие на транспортния сектор. Сътрудничество за подобряване на регионалната система от пътища за по-силна регионална икономика.
3. Подобряване на безопасността на пътната инфраструктура чрез ефективно управление на безопасността на инфраструктурата и повишаване на контрола като инструмент за предотвратяване на възможни опасности за участниците в движението по пътищата. Разработване на модерни и иновативни мерки и методи за по-безопасни пътища (демонстративни елементи, изследвания, нови технологии, системно събиране на данни). Систематичен обмен на най-добри практики между страните.
4. Насърчаване на екологично устойчив транспорт за намаляване на емисиите на въглероден двуокис (CO2). Подкрепа на пазара за иновативни форми на транспорт и насърчаване на преминаването към по-чисти и по-ниско въглеродни превозни средства. Засилване на мерките за подобряване на енергийната ефективност и потреблението на енергия в сектор транспорт, използване на алтернативни горива с ниски въглеродни емисии, увеличаване ефективността на работа на транспортната система.

**ПРИПОМНЯЙКИ,** че транспортът е основен двигател на икономическото и социалното развитие предоставяйки възможности на бедните, както и стимулирайки икономиките да станат попо-конкурентоспособни. Транспортната инфраструктура свързва хората с работни места, образование и здравни услуги; дава възможност за доставка на стоки и услуги в целия свят и позволява на хората да си взаимодействат и да генерират знания и решения, които насърчават растежа в дългосрочен план.

**ПРИПОМНЯЙКИ ОЩЕ,** чес оглед повишаване на просперитета и постигане на целите за устойчиво развитие, транспортният сектор е в основата и на някои критични за развитието предизвикателства:

**Бърза урбанизация и моторизация:** Очаква се до 2050 г. в градовете да са съсредоточени 5.2 милиарда жители. През следващите 20 години може да бъдат произведени повече автомобили, отколкото през цялата 110-годишна история на автомобилната индустрия.

**Достъпност и поносимост:**  Около един милиард души в страните с ниски доходи все още нямат гарантиран достъп до пътища, независимо от метеорологичните условия. В много градове времето, изгубено в задръствания на пътя, влияе негативно на възможностите за просперитет. Високите разходи за мобилност намаляват дохода на по-бедните, които често са лишени от надежден и финансово достъпен обществен транспорт.

**Замърсяване на въздуха и пътна безопасност:** Над 1,2 милиона са убитите и близо 50 милиона са ранените по пътищата на света всяка година. На страните с ниски и средни доходи се падат 90% от смъртните случаи, въпреки че те притежават само половината моторни превозни средства в света. Замърсяването на въздуха в градовете, свързано до голяма степен с транспорта, води всяка година до смъртта на около 800,000 души.

**Изменение на климата:** 23% от световните емисии на CO2 се дължат на транспорта. При сегашните бързи темпове на моторизация този дял се очаква да нарасне драстично. Преминаването към по-чисти и по-зелени решения за мобилност е от решаващо значение за борбата с изменението на климата.

**СПОДЕЛЯЙКИ** общо желание да живеят едни с други и със света като цяло, в среда на тясна свързаност и сътрудничество;

**ПОТВЪРЖДАВАЙКИ** необходимостта да работят съвместно за намаляване на бедността и преодоляване на изоставането в развитието на региона посредством устойчиво икономическо развитие и задълбочаване на икономическото взаимодействие и връзки между всички страни;

**МИНИСТРИТЕ ИЗРАЗЯВАТ ЖЕЛАНИЕ ЗА ПО-НАТАТЪШНО ЗАСИЛВАНЕ НА СЪТРУДНИЧЕСТВОТО И ПРИЯТЕЛСТВОТО МЕЖДУ ВСИЧКИ СТРАНИ В РЕГИОНА ЗА ПО-БЕЗОПАСНИ, ПО-ЧИСТИ И ПО-ДОСТЪПНИ ТРАНСПОРТНИ СИСТЕМИ, КОИТО НАМАЛЯВАТ ЗАДРЪСТВАНИЯТА, УЛЕСНЯВАТ ДОСТЪПА ДО РАБОТНИТЕ МЕСТА, ПОНИЖАВАТ ЕНЕРГИЙНИТЕ РАЗХОДИ ЗА ТРАНСПОРТ И ПОДОБРЯВАТ ЖИВОТА НА ХОРАТА.**

Варна, БЪЛГАРИЯ

18 септември 2015 г.